Entre os ortodoxos d'os países rutens se producen conversions a lo calvinismo y lo catolicismo, lo que fa que en 1596 se reuna una asambleya de lo clero en Brest-Litovsk en a que deciden aceptar l'autoridat d'o Papa de Roma pero conservando o rito bizantín. L'asambleya de 1596 de clero ortodoxo y de fidels proclama a unión con a ilesia catolica. D'os ueito bispes se n'oposan dos, pero no son tenitos en cuenta por o metropolitán de Kiev. Amanix una ilesia uniata que reconoix l'autoridat d'o Papa pero mantién o rito bizantín, dito tamién griego.